นักลงทุนเทรด SET50 DW กว่า 55% ของมูลค่าการซื้อขาย DW วานนี้
สัดส่วนการเทรด SET50 DW พุ่งสูงขึ้นวานนี้ โดยจากข้อมูล DW Turnover Distribution แสดงให้เห็นว่ามูลค่าการซื้อขาย SET50 DW พุ่งขึ้นสู่ระดับ 55.4% ของมูลค่าการซื้อขาย DW ทั้งหมดวานนี้
8 ก.ย. 2558

บล.แมคควอรี เผย สัดส่วนการเทรด SET50 DW พุ่งสูงขึ้นวานนี้ โดยจากข้อมูล DW Turnover Distribution แสดงให้เห็นว่ามูลค่าการซื้อขาย SET50 DW พุ่งขึ้นสู่ระดับ 55.4% ของมูลค่าการซื้อขาย DW ทั้งหมดวานนี้ รองลงมาได้แก่หุ้นพลังงาน และ ปิโตรเคมี เช่น PTT 6.6% PTTEP 4.7% และ IVL 2.8% ขณะที่มูลค่าการซื้อขาย DW บนหุ้นรายตัวอื่นๆ ค่อนข้างเบาบาง
โดยเป็นผลจากภาวะตลาดที่มีการซื้อขายเบาบาง ขณะที่ดัชนีหลักทรัพย์อ้างอิงเคลื่อนไหวผันผวน สำหรับ DW28 ที่เกี่ยวข้องที่ได้รับความสนใจจากนักลงทุนเป็นจำนวนมาก ได้แก่ S5028C1510A S5028P1509C และ S5028P1510B ตามลำดับ ส่วนทางด้าน DW28 บนหุ้นรายตัวที่ได้รับความสนใจได้แก่ JAS28C1511A PTTE28C1512B และ IVL28C1601A เป็นต้น
อย่างไรก็ตาม กลุ่มพลังงานและปิโตรเคมีที่ปรับตัวขึ้นวานนี้ ส่งผลให้ Call DW ปรับตัวขึ้นตาม ตัวอย่างเช่น PTTE28C1512B +18.2% เทียบกับหุ้นอ้างอิงที่ปรับตัวขึ้น +3.4% IVL28C1601A +5.3% เทียบกับหุ้นอ้างอิงที่ปรับตัวขึ้น +1.9% ตามลำดับ นอกจากนี้ ยังมีกลุ่มอสังหาริมทรัพย์ที่มีการเคลื่อนไหวโดดเด่น หลังจากมีข่าวว่ารัฐบาลจะมีการกระตุ้นอสังหาริมทรัพย์
ส่งผลให้ DW ที่เกี่ยวข้องมีการปรับตัวเพิ่มขึ้นตามหุ้นอ้างอิงด้วย ส่วนกลุ่มที่ปรับตัวลงได้แก่กลุ่มธนาคาร โดยแรงขายหุ้นธนาคารส่งผลให้ Call DW บนหุ้นธนาคารปรับตัวลงตามหุ้นอ้างอิง เช่น KBAN28C1607A -7.1% SCB28C1601A -10.4% เทียบกับหุ้นอ้างอิงที่ปรับตัวลง -1.4% และ -1.1% ตามลำดับ
ส่วนแรงซื้อขายสุทธิใน DW28 วานนี้ นักลงทุนซื้อสุทธิ Call DW หุ้นพลังงานและปิโตรเคมี ตัวอย่างเช่น PTTE28C1512B 5.3 ล้านหน่วย IVL28C1601A 5.0 ล้านหน่วย ขณะที่นักลงทุนบางส่วนซื้อสุทธิ SET50 Put เช่น S5028P1510B 1.6 ล้านหน่วย ส่วนทางด้านแรงขายสุทธิอยู่ในกลุ่มพลังงานเช่นเดียวกัน โดยมีแรงขายสุทธิ PTT28P1602A 2.8 ล้านหน่วย BANP28C1601A 2.1 ล้านหน่วย และ IVL28C1511A 1.5 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 26,668.34 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,440.05 ล้านบาท